ddrg/super_eurlex huggingface dataset:
Kommissionens udtalelse

af 20. april 2004

i overensstemmelse med Euratom-traktatens artikel 37 om planen for bortskaffelse af radioaktivt affald, som skyldes nedlæggelse af kernekraftværket i Stade i Tyskland

(2004/C 100/03)

(Kun den tyske tekst er autentisk)

Den 24. april 2003 modtog Europa-Kommissionen i overensstemmelse med Euratom-traktatens artikel 37 almindelige oplysninger fra Tyskland regering om planen for bortskaffelse af radioaktivt affald, som skyldes nedlæggelsen af kernekraftværket i Stade.

På grundlag af disse oplysninger, af de supplereende oplysninger, som Kommissionen anmodede om den 23. oktober 2003 og modtog fra de tyske myndigheder den 17. december 2003 og efter høring af ekspergruppen afgiver Kommissionen følgende udtalelse:

a) Afstanden mellem anlægget og den nærmeste grænse til en anden medlemsstat, som er Danmark, er 150 km, mens Polen ligger 300 km fra stedet.

b) Under normal drift indebærer væske- og luftformige udledninger ikke, at befolkningen i andre medlemsstater udsættes i en grad, som har sundhedsmæssig betydning.

c) Fast radioaktivt affald fra nedlæggelsen vil blive opbevaret i et anlæg på stedet. Fast ikke-radioaktivt affald og materiale, der er i overensstemmelse med frigivelsesniveauerne, frigives fra myndighedernes kontrol til bortskaffelse som almindeligt affald eller til genvinding eller genanvendelse. Dette vil ske i overensstemmelse med kriterierne i de grundlæggende sikkerhedsnormer (direktiv 96/29/Euratom).

d) I tilfælde af utilsigtet udslip af radioaktivt affald efter en ulykke af den type og størrelsesorden, som beskrives i de almindelige oplysninger, vil de doser, befolkningen i andre medlemsstater kan blive udsat for, ikke være af sundhedsmæssig betydning.

Kommissionen mener derfor, at iværksættelse af planen for bortskaffelse af al slags radioaktivt affald, som skyldes nedlæggelse af kernekraftværket i Stade i Tyskland, hverken ved normal drift eller i tilfælde af en ulykke af den type og størrelsesorden, som beskrives i de almindelige oplysninger, vil kunne medføre radioaktiv forurening af andre medlemsstaters vande, jord eller luftrum, som er af sundhedsmæssig betydning.
DA Den Europæiske Unions Tidende C 256/4

KOMMISSIONENS UDTALELSE

af 22. juni 2004

om den plan for bortskaffelse af radioaktivt affald, der følger af ændringen af tilladelser til udledning af flydende radioaktive stoffer fra kernekraftværket Cattenom i Frankrig, i henhold til Euratom-traktatens artikel 37

(2004/C 256/04)

(Kun den franske udgave er autentisk)

Den 6. januar 2004 modtog Kommissionen fra den franske regering i overensstemmelse med Euratom-traktatens artikel 37 almindelige oplysninger om den plan for bortskaffelse af radioaktivt affald, der følger af ændringen af tilladelser til udledning af flydende radioaktive stoffer fra kernekraftværket Cattenom i Frankrig.

På grundlag af disse oplysninger og det notat, som Frankrigs faste repræsentation tilstillede Europa-Kommissionen den 5. april 2004, samt den derpå følgende høring af ekspertgruppen, har Kommissionen udarbejdet følgende udtalelse:

a) Der er 11 km fra anlægget til den nærmeste by på en anden medlemsstats område, Burmerange i Luxembourg. Perl i Tyskland ligger 14 km væk.

b) Den påtænkte ændring vil føre til en generel nedsættelse af grænserne for luftformige og flydende udledninger, undtagen for flydende tritium, hvor der er tale om en stigning.

c) Under normal drift vil den påtænkte ændring ikke blive årsag til, at befolkningen i en anden medlemsstat udsættes i sundhedsmæssigt betydeligt omfang.

d) Skulle der ske uforudsete udslip af radioaktive stoffer som følge af en ulykke af den type og størrelse, som behandles i de almindelige oplysninger, vil den påtænkte ændring ikke give anledning til nogen sundhedsmæssigt betydelig virkning for befolkningen i en anden medlemsstat.

Kommissionen udtaler derfor konkluderende, at gennemførelse af den plan for bortskaffelse af radioaktivt affald i enhver form, der følger af ændringen af tilladelserne til udledning af flydende radioaktive stoffer fra kernekraftværket Cattenom i Frankrig, hverken under normal drift eller i tilfælde af en ulykke af den type og størrelse, som behandles i de almindelige oplysninger, kan antages at ville medføre sundhedsmæssigt betydelig radioaktiv kontaminering af en anden medlemsstats vande, jord eller luftrum.
Kommissionens udtalelse

af 5. februar 2004

i henhold til Euratom-traktatens artikel 37 om bortskaffelsesplanen for radioaktivt affald, som skyldes ændringer af anlægsområde 1 på Belgoprocess plc i Belgien

(2004/C 34/05)

(kun den nederlandske tekst er autentisk)

Den 30. juli 2003 modtog Europa-Kommissionen i overensstemmelse med Euratom-traktatens artikel 37 almindelige oplysninger fra den belgiske regering om bortskaffelsesplanen for radioaktivt affald, som skyldes ændringer af anlægsområde 1 på Belgoprocess plc.

På grundlag af disse oplysninger og af supplerende oplysninger fra den belgiske regering den 7. november 2003 fremsætter Kommissionen efter samråd med ekspertgruppen følgende udtalelse:

a) De planlagte ændringer drejer sig om opførelse af et nyt midlertidigt opbevaringsanlæg til fast, lavaktivt affald, som allerede forefindes på stedet. Det nye opbevaringsanlægs drift vil kun medføre luftformige udledninger, som der skal opstilles særlige udledningsgrænser for. Disse udledningsgrænser betyder ikke nogen væsentlig udvidelse af de nuværende udledningsgrænser.

b) Afstanden mellem det nye opbevaringsanlæg og den nærmeste nabomedlemsstat, i dette tilfælde Nederlandene, er 11 km.

c) Under normal drift vil de luftformige udledninger fra det nye opbevaringsanlæg ikke medføre, at befolkningen i andre medlemsstater udsættes i en grad, som er af sundhedsmæssig betydning.

d) Sekundært fast og flydende affald, som skyldes drift af det nye opbevaringsanlæg, vil blive behandlet, konditioneret og opbevaret på stedet.

e) I tilfælde af utilsigtet udslip af radioaktivt affald efter en ulykke af den art og størrelsesorden, som beskrives i de almindelige oplysninger om det nye opbevaringsanlæg, er de doser, befolkningen i andre medlemsstater kan blive udsat for, ikke af sundhedsmæssig betydning.

Det er derfor Kommissionens opfattelse, at iværksættelse af planen for bortskaffelse af enhver form for radioaktivt affald, som skyldes ændringer af anlægsområde 1 på Belgoprocess plc i Belgien, både ved normal drift og i tilfælde af en ulykke af den art og størrelsesorden, som beskrives i de almindelige oplysninger, næppe vil kunne medføre radioaktiv forurening af betydning for sundheden eller for en anden medlemsstats vand, jord eller luftrum.
Kommissionens udtalelse

af 22. januar 2004

i overensstemmelse med Euratom-traktatens artikel 37 om planen for bortskaffelse af radioaktivt affald, som skyldes nedlukningen af Bradwell-kernekraftværket i Det Forenede Kongerige

(2004/C 18/03)

(Kun den engelske udgave er autentisk)

Den 1. august 2003 modtog Europa-Kommissionen i overensstemmelse med Euratom-traktatens artikel 37 almindelige oplysninger fra Det Forenede Kongeriges regering om planen for bortskaffelse af radioaktivt affald, som skyldes nedlukningen af kernekraftværket Bradwell.

På grundlag af disse oplysninger og af efterfølgende samråd med ekspertgruppen afgiver Kommissionen følgende udtalelse:

a) Afstanden mellem kraftværket og den nærmeste nabomedlemsstat, i dette tilfælde Frankrig, er ca. 110 km.

b) Under normal drift indebærer væske- og luftformige udledninger ikke, at befolkningen i andre medlemsstater udsættes i en grad, som har sundhedsmæssig betydning.

c) Fast mellemaktivt affald opbevares på kraftværket. Lavaktivt affald og bestrålede brændselselementer opbevares på kraftværket, før det transporteres derfra til bortskaffelse eller oparbejdning på anlæg i Det Forenede Kongerige. Fast affald, som ikke er radioaktivt, eller reststoffer, som ikke længere omfattes af myndighedernes kontrol, frigives til bortskaffelse som almindeligt affald til genbrug eller genvinding, men skal under alle omstændigheder opfylde kriterierne i de grundlæggende sikkerhedsnormer (96/29/Euratom).

d) I tilfælde af utilsigtet udslip af radioaktivt affald efter en ulykke af den type og størrelsesorden, som beskrives i de almindelige oplysninger, vil de doser, befolkningen i andre medlemsstater kan blive udsat for, ikke være af sundhedsmæssig betydning.

Kommissionen mener derfor, at iværksættelse af planen for bortskaffelse af al slags radioaktivt affald, som skyldes nedlukning af kernekraftværket Bradwell i Det Forenede Kongerige, hverken ved normal drift eller i tilfælde af en ulykke af den type og størrelsesorden, som beskrives i de almindelige oplysninger, vil kunne medføre radioaktiv forurening af vand, jord eller luft af sundhedsmæssig betydning i andre medlemsstater.
DA Den Europæiske Unions Tidende C 293/40

KOMMISSIONENS UDTALELSE

af 24. november 2005

i henhold til Euratom-traktatens artikel 37 om bortskaffelsesplanen for radioaktivt affald, som skyldes ændringer på atomkraftværket Temelín i Den Tjekkiske Republik

(2005/C 293/08)

(Kun den tjekkiske udgave er autentisk)

Den 23. marts 2005 modtog Europa-Kommissionen i overensstemmelse med Euratom-traktatens artikel 37 almindelige oplysninger fra den tjekkiske regering om bortskaffelsesplanen for radioaktivt affald, som skyldes ændringer på atomkraftværket Temelín.

På grundlag af disse almindelige oplysninger har Kommissionen konstateret, at det oplagringsanlæg til bestrålet brændsel, som er resultatet af disse ændringer, fortrinsvis er beregnet til oplagring af brugt brændsel, der opstår på atomkraftværket Temelín i en driftsperiode på 30 år, og at oplagringsperioden er begrænset til ca. 60 år. Efter samråd med ekspertgruppen fremsætter Kommissionen følgende udtalelse:

1. Afstanden mellem kraftværket og de nærmeste medlemsstater, i dette tilfælde Østrig og Tyskland, er ca. 45 km.

2. Under normale driftsforhold vil de planlagte ændringer næppe kunne udsætte befolkningen i andre medlemsstater for sundhedsmæssige påvirkninger af betydning.

3. I tilfælde af en ulykke af den type og størrelsesorden, der forudsættes i de almindelige oplysninger, kan de planlagte ændringer næppe medføre, at befolkningen i andre medlemsstater udsættes for sundhedsmæssige påvirkninger af betydning.

Det er derfor Kommissionens opfattelse, at planen for bortskaffelse af radioaktivt affald af enhver form, som skyldes ændringer på atomkraftværket Temelín i Den Tjekkiske Republik, hverken under normal drift eller i tilfælde af en ulykke af den type og størrelsesorden, som tages i betragtning i de almindelige oplysninger, vil kunne medføre radioaktiv forurening af betydning for sundheden i en anden medlemsstat eller for dens vand, jord eller luftrum.
DA Den Europæiske Unions Tidende C 282/8

Kommissionens udtalelse af 14. november 2005 planen for bortskaffelse af radioaktivt affald, der fremkommer ved driften af det godkendte nukleare anlæg og nedlukningen af tre kernereaktorer i Winfrith i Dorset i Det Forenede Kongerige, i henhold til artikel 37 i Euratom-traktaten

(2005/C 282/07)

(Kun den engelske udgave er autentisk)

Den 12. april 2005 modtog Europa-Kommissionen i overensstemmelse med Euratom-traktatens artikel 37 fra Det Forenede Kongeriges regering de almindelige oplysninger om en plan for bortskaffelse af radioaktivt affald, der fremkommer ved driften af det godkendte nukleare anlæg og nedlukningen af tre kernereaktorer i Winfrith.

På grundlag af disse oplysninger og en række supplerende oplysninger, som Kommissionen udbad sig den 5. juli 2005, og som Det Forenede Kongeriges regering forelagde den 18. juli 2005, samt efter høring af ekspertgruppen udtaler Kommissionen følgende:

1. Afstanden mellem anlægget og det nærmeste punkt på en anden medlemsstats territorium (i dette tilfælde Frankrig) er ca. 100 km.

2. Under normale driftsforhold vil de væske- og gasformige udslip sandsynligvis ikke give anledning til en sundhedsmæssigt betydelig eksponering af befolkningen i en anden medlemsstat.

3. Lav- og mellemaktivt fast radioaktivt affald, der fremkommer ved driften og nedlukningen, opbevares på anlægsområdet. Når der er givet bemyndigelse hertil, vil det lavaktive faste radioaktive affald senere blive overført til Drigg eller til andre bortskaffelsesanlæg. Ikke-radioaktivt fast affald eller restaffald samt stoffer, der er undtaget fra lovpligtig kontrol, frigives til bortskaffelse som konventionelt affald eller til genbrug eller genvinding. Dette vil i alle tilfælde ske i overensstemmelse med kriterierne i de grundlæggende sikkerhedsnormer (direktiv 96/29/Euratom).

4. Skulle der ske udslip af radioaktivt affald som følge af en ulykke af den type og det omfang, der er beskrevet i de almindelige oplysninger, vil de doser, som befolkningen i en anden medlemsstat måtte blive udsat for, ikke være sundhedsmæssigt betydelige.

Kommissionen konkluderer, at iværksættelsen af planen for bortskaffelse af radioaktivt affald i enhver form, der fremkommer ved driften af det godkendte nukleare anlæg og nedlukningen af tre kernereaktorer i Winfrith i Det Forenede Kongerige, hverken under normale forhold eller i tilfælde af en ulykke af den type og det omfang, der er beskrevet i de almindelige oplysninger, kan antages at ville medføre nogen sundhedsmæssigt betydelig radioaktiv kontaminering af en anden medlemsstats vande, jord eller luftrum.
DA Den Europæiske Unions Tidende C 283/16

KOMMISSIONENS UDTALELSE

af 15. november 2005

om en ændret plan for bortskaffelse af radioaktivt affald fra kernekraftværket i Golfech i Frankrig i henhold til artikel 37 i Euratom-traktaten

(2005/C 283/05)

(Kun den franske udgave er autentisk)

Den 13. april 2005 modtog Kommissionen i overensstemmelse med Euratom-traktatens artikel 37 fra Frankrigs regering de almindelige oplysninger om en ændret plan for bortskaffelse af radioaktivt affald fra kernekraftværket i Golfech.

På grundlag af disse oplysninger og efter høring af ekspertgruppen udtaler Kommissionen følgende:

1. Afstanden mellem anlægget og det nærmeste punkt på en anden medlemsstats territorium (i dette tilfælde Spanien) er ca. 150 km.

2. Den planlagte ændring vil medføre generelt lavere grænser for væske- og gasformige udledninger, dog ventes udledningen af tritium i væskeform at stige.

3. Under normale driftsforhold vil de planlagte ændringer ikke give anledning til en sundhedsmæssigt betydelig eksponering af befolkningen i en anden medlemsstat.

4. Skulle der ske utilsigtet udslip af radioaktivt spildevand som følge af et uheld af den type og det omfang, der er beskrevet i de almindelige oplysninger, vil den planlagte ændring af brændselshåndteringssystemet ikke medføre nogen sundhedsmæssigt betydelig eksponering af befolkningen i en anden medlemsstat.

Kommissionen konkluderer, at iværksættelsen af den ændrede plan for bortskaffelse af radioaktivt affald i enhver form fra kernekraftværket i Golfech i Frankrig, hverken under normal forhold eller i tilfælde af en ulykke af den type og det omfang, der er beskrevet i de almindelige oplysninger, kan antages at ville medføre nogen sundhedsmæssigt betydelig radioaktiv kontaminering af en anden medlemsstats vande, jord eller luftrum.
DA Den Europæiske Unions Tidende C 274/9

KOMMISSIONENS UDTALELSE

af 4. november 2005

om planen for bortskaffelse af radioaktivt affald, der fremkommer ved nedlukningen af kernekraftværket Sizewell A i Det Forenede Kongerige, i henhold til artikel 37 i Euratom-traktaten

(Kun den engelske udgave er autentisk)

(2005/C 274/04)

Den 6. april 2005 modtog Europa-Kommissionen i overensstemmelse med Euratom-traktatens artikel 37 fra Det Forenede Kongeriges regering de almindelige oplysninger om en plan for bortskaffelse af radioaktivt affald, der fremkommer ved nedlukningen af kernekraftværket Sizewell A.

På grundlag af disse oplysninger og en række supplerende oplysninger, som Kommissionen udbad sig den 20. juni 2005, og som Det Forenede Kongeriges regering forelagde den 4. juli 2005, samt efter høring af ekspertgruppen udtaler Kommissionen følgende:

1. Afstanden mellem anlægget og det nærmeste punkt på en anden medlemsstats territorium (i dette tilfælde Frankrig) er ca. 135 km.

2. Under normale nedlukningsforhold vil de væske- og gasformige udslip sandsynligvis ikke give anledning til en sundhedsmæssigt betydelig eksponering af befolkningen i en anden medlemsstat.

3. Fast mellemaktivt radioaktivt affald opbevares på anlægsområdet og håndteres på lang sigt i overensstemmelse med den politik, der føres af Det Forenede Kongeriges regering. Lavaktivt radioaktivt affald og bestrålede brændselselementer opbevares på anlægsområdet, indtil det transporteres andetsteds hen med henblik på bortskaffelse eller oparbejdning på anlæg i Det Forenede Kongerige. Ikke-radioaktivt fast affald eller restaffald samt stoffer, der er undtaget fra lovpligtig kontrol, frigives til bortskaffelse som konventionelt affald eller til genbrug eller genvinding. Dette vil i alle tilfælde ske i overensstemmelse med kriterierne i de grundlæggende sikkerhedsnormer (direktiv 96/29/Euratom).

4. Skulle der ske udslip af radioaktivt affald som følge af en ulykke af den type og det omfang, der er beskrevet i de almindelige oplysninger, vil de doser, som befolkningen i en anden medlemsstat måtte blive udsat for, ikke være sundhedsmæssigt betydelige.

Kommissionen konkluderer, at iværksættelsen af planen for bortskaffelse af radioaktivt affald i enhver form, der fremkommer ved nedlukningen af kernekraftværket Sizewell A i Det Forenede Kongerige, hverken under normale forhold eller i tilfælde af en ulykke af den type og det omfang, der er beskrevet i de almindelige oplysninger, kan antages at ville medføre nogen sundhedsmæssigt betydelig radioaktiv kontaminering af en anden medlemsstats vande, jord eller luftrum.
DA Den Europæiske Unions Tidende C 225/2

KOMMISSIONENS UDTALELSE

af 13. september 2005

om en plan for bortskaffelse af radioaktivt affald i forbindelse med nedlukning og demontering af TRIGA — Mark I-forskningsreaktoren ved det medicinske universitet i Hannover i Niedersachsen, Tyskland, i henhold til artikel 37 i Euratom-traktaten

(2005/C 225/02)

(Kun den tyske udgave er autentisk)

Den 11. januar 2005 modtog Europa-Kommissionen i overensstemmelse med Euratom-traktatens artikel 37 fra den tyske regering de almindelige oplysninger om en plan for bortskaffelse af radioaktivt affald, der fremkommer ved nedlukningen og demonteringen af TRIGA–Mark I-forskningsreaktoren ved det medicinske universitet i Hannover.

På grundlag af disse oplysninger og en række supplerende oplysninger, som Kommissionen udbad sig den 22. april 2005, og som de tyske myndigheder forelagde den 27. maj 2005, samt efter høring af ekspertgruppen udtaler Kommissionen følgende:

1. Afstanden mellem anlægget og det nærmeste punkt i en anden medlemsstat (i dette tilfælde Nederlandene) er ca. 180 km.

2. Under normale demonteringsforhold vil de væske- og gasformige udslip ikke give anledning til en sundhedsskadelig eksponering af betydning af befolkningen i en anden medlemsstat.

3. Fast radioaktivt affald i forbindelse med demonteringsarbejdet overføres til det regionale samlingssted i forskningscentret i Jülich til videre behandling og midlertidig opbevaring. Ikke-radioaktivt fast affald eller restaffald samt stoffer, der er undtaget fra lovpligtig kontrol, frigives til bortskaffelse som konventionelt affald eller til genbrug eller genvinding. Dette vil ske i overensstemmelse med kriterierne i de grundlæggende sikkerhedsnormer (direktiv 96/29/Euratom).

4. I tilfælde af utilsigtet udslip af radioaktivt affald efter en ulykke af den art og størrelsesorden, som beskrives i de almindelige oplysninger, er de doser, befolkningen i andre medlemsstater kan blive udsat for, ikke af sundhedsmæssig betydning.

Kommissionen konkluderer, at iværksættelsen af planen for bortskaffelse af radioaktivt affald, der fremkommer ved nedlukningen og demonteringen af TRIGA–Mark I-forskningsreaktoren ved det medicinske universitet i Hannover i Niedersachsen, Tyskland, ikke — hverken under normal drift eller i tilfælde af en ulykke af den art og det omfang, der er beskrevet i de almindelige oplysninger — kan antages at ville forårsage nogen sundhedsskadelig radioaktiv kontaminering af betydning af en anden medlemsstats vande, jord eller luftrum.
DA Den Europæiske Unions Tidende C 195/2

KOMMISSIONENS UDTALELSE

af 3. august 2005

om en ændret plan for bortskaffelse af radioaktivt affald på TU5-anlægget på COGEMA's anlæg i Pierrelatte i Frankrig, i henhold til artikel 37 i Euratom-traktaten

(2005/C 195/02)

(Kun den franske udgave er autentisk)

Den 13. december 2004 modtog Europa-Kommissionen i overensstemmelse med Euratom-traktatens artikel 37 fra Frankrig almindelige oplysninger om en ændret plan for bortskaffelse af radioaktivt affald på TU5-anlægget på COGEMA's anlæg i Pierrelatte.

På grundlag af disse oplysninger og en række supplerende oplysninger, som Kommissionen udbad sig den 3. marts 2005, og som de Franske myndigheder forelagde den 5. april 2005, samt efter høring af ekspertgruppen udtaler Kommissionen følgende:

1. Afstanden mellem anlægget og det nærmeste punkt på en anden medlemsstats territorium (i dette tilfælde Italien) er ca. 175 km.

2. Det fremgår af de ændringer af TU5-anlægget, som beskrives i de almindelige oplysninger, at anlægget siden 2002 omdanner uranylnitrat fra COGEMA's Marcoule-anlæg, hvilket medfører udledning af 3H og 14C i form af gas og spildevand.

3. Under normale driftsforhold vil den gas og det spildevand, som udledes fra det ændrede TU5-anlæg, herunder 3H og 14C, ikke føre til eksponering af befolkningen i en anden medlemsstat i sundhedsmæssigt betydeligt omfang.

4. Skulle der utilsigtet blive udledt radioaktivt affald som følge af et uheld af den type og størrelse, der er beskrevet i de almindelige oplysninger, vil den planlagte ændring ikke medføre nogen virkninger af sundhedsmæssig betydning for befolkningen i en anden medlemsstat.

Kommissionen konkluderer, at iværksættelsen af den ændrede plan for bortskaffelse af alle former for radioaktivt affald på TU5-anlægget på COGEMA's Pierrelatte-anlæg i Frankrig, ikke — hverken under normal drift eller i tilfælde af en ulykke af den art og det omfang, der er beskrevet i de almindelige oplysninger — kan antages at ville forårsage nogen sundhedsskadelig radioaktiv kontaminering af betydning af en anden medlemsstats vande, jord eller luftrum.